Diari Oficial de la Generalitat Valenciana


Sumari del DOGV 3567, del 24-08-1999 (1999/7452)

Bases de la convocatòria per a la provisió de 2 places de guàrdia de la Policia Local.
--------------------------------------------------------------------------------------

### Dades del document

Número de DOGV
:   3567

Data del DOGV
:   24-08-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/7452


Data del document
:   02-08-1999

Organisme emissor
:   Ajuntament de San Miguel de Salinas

Tipus de document
:   Convocatòria

Descriptors 

:   * San Miguel de Salinas
    * concurs administratiu
    * administració local
    * policia

Bases de la convocatòria per a la provisió de 2 places de guàrdia de la Policia Local. [1999/X7452]
  
Aprovades pel Plenari de l'Ajuntament, en la sessió del dia 20 de maig de 1999, pel present es convoca oposició lliure per a cobrir, en propietat, dues places de guàrdia de la Policia Local, d'acord amb les següents:
  
Bases de la convocatòria per a proveir en propietat dues places de guàrdia de la Policia Local, de conformitat amb el que disposa la Llei 7/1995, de 2 d'abril; Reial Decret Legislatiu 781/1986, de 18 d'abril; Decret 69/1986, de 2 de juny (DOGV de 20 de juny 1986); Reial Decret 896/1991, de 7 de juny; Reial Decret 2.617/1985, de 9 de desembre de 1985; Llei 2/1990, de la Generalitat Valenciana; Decret 152/1991, de 29 d'agost, i la posterior ordre del conseller que el desenvolupa; i la resta de normes aplicables.
  
1. Objecte de la convocatòria
  
L'objecte d'aquesta convocatòria és la provisió en propietat de dues places de guàrdia de la Policia Local, escala de l'administració especial, subescala de serveis especials, classe policia local i els seus auxiliars, enquadrada en l'escala bàsica, i els correspon el nivell D de titulació (article 25 de la Llei 30/1984, de 2 d'agost, i 14 de la Llei 2/1990, de Coordinació de la Policia Local). D'aquestes, una serà proveïda mitjançant oposició per torn lliure i una mitjançant concurs de mèrits per torn de mobilitat. La plaça que no fos coberta pel torn de mobilitat incrementarà les que hagen de ser proveïdes per oposició lliure.
  
2. Condicions dels aspirants
  
Torn oposició lliure.
  
Per a prendre part en aquesta oposició, els aspirants hauran de reunir les condicions següents:
  
Ser espanyol.
  
Tenir complits 18 anys d'edat, i no excedir de 30 anys d'edat. Als efectes d'edat màxima es compensarà el límit amb els serveis prestats anteriorment a l'administració local, escala d'administració especial, subescala de serveis especials, classe policia local.
  
Estar en possessió del títol de Graduat Escolar o Formació Professional de primer grau o equivalent, o complides les condicions per a obtenir-lo en la data en què finalitze el termini de presentació d'instàncies.
  
No patir malaltia o defecte físic que impedesquen l'exercici de les corresponents funcions.
  
No haver estat separat mitjançant expedient disciplinari del servei de l'Estat o de l'administració local o autonòmica, ni trobar-se inhabilitat per a l'exercici de les funcions públiques.
  
Estar en possessió dels permisos de conduir de les classes A-2 i B-2, o A i B (categoria BTP)
  
Assolir la talla mínima d'1,65 metres per als homes i d'1,60 metres per a les dones.
  
Totes les condicions enumerades hauran de ser complides pels aspirants l'últim dia en què finalitze el termini de presentació d'instàncies, tret de les detallades en la lletra e), que haurà de referir-se al moment de finalització de les proves selectives amb la publicació de la llista d'aprovats.
  
3. Instàncies
  
Les instàncies sol·licitant prendre part en les proves selectives convocades, es dirigiran a l'Alcaldia-Presidència de l'Ajuntament, acompanyades del justificant d'haver ingressat en algun dels comptes bancaris d'aquest ajuntament la quantitat de 2.000 pessetes en concepte de drets d'examen.
  
Es presentaran dins del termini de vint dies naturals, comptadors a partir de l'endemà de la publicació de l'anunci d'aquesta convocatòria en el Boletín Oficial del Estado, en el Registre General d'aquest ajuntament, o en la forma que determina la Llei de Règim Jurídic de les Administracions Públiques i del Procediment Administratiu Comú (d'ara en avant LRJAP i PAC).
  
Les sol·licitants manifestaran en les seues instàncies que reuneixen totes i cada una de les condicions exigides en el punt 2 referides a la data en què finalitze el termini de presentació d'aquestes, i que es comprometen a prestar el jurament o la promesa previst en el Reial Decret 707/79, amb indicació de si concorren pel torn d'oposició lliure o concurs de mèrits per a mobilitat.
  
4. Admissió d'aspirants
  
Finalitzat el termini de presentació d'instàncies, la Presidència de la Corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província d'Alacant, i serà exposada al tauler d'edictes de la Corporació, i es concedirà un termini de quinze dies per a reclamacions, segons el que estableix la LRJAP i PAC. Les reclamacions esmentades, si n'hi hagués, seran acceptades o rebutjades en la resolució per la qual s'aprove la llista definitiva, que serà feta pública alhora en forma indicada.
  
Açò anterior s'entén sense perjudici del que disposa la LRJAP i PAC, quant a subsanació de defectes.
  
5. Tribunal qualificador
  
El Tribunal qualificador estarà constituït en la forma següent:
  
President: l'alcalde-president, o membre de la Corporació que delegue.
  
Vocals:
  
Un representant del professorat oficial, designat per l'Institut Valencià de Seguretat Pública.
  
Un representant de l'administració de la Generalitat Valenciana.
  
El cap del Cos de la Policia Local o un altre funcionari d'igual o superior categoria d'aquest cos.
  
El delegat del personal funcionari.
  
Un regidor de cada partit polític de la Corporació.
  
Un tècnic designat pel president de la Corporació.
  
Secretari: el de la Corporació o funcionari que delegue.
  
La designació dels membres del tribunal, titulars i suplents, així com dels assessors especialistes de les proves, es farà pública en el Butlletí Oficial de la Província i al tauler d'edictes de la Corporació.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents.
  
Els membres del tribunal i els assessors especialistes hauran d'abstenir-se de formar-ne part, quan concórreguen les circumstàncies previstes en l'article 28 de la Llei 30/1992, i ho notificaran a l'Alcaldia.
  
Els aspirants podran recusar els membres del tribunal en els termes establerts en la llei.
  
El tribunal no podrà aprovar ni declarar que han superat les proves selectives un nombre d'opositors superior al de les places convocades.
  
El tribunal podrà disposar la incorporació als seus treballs d'assessors especialistes per a la realització de les proves, que hauran de ser nomenats conjuntament amb els membres del tribunal, en els termes del Reial Decret 127/1990, de 2 de febrer, i Decret 152/1991, de 29 d'agost, del Consell de la Generalitat Valenciana.
  
El tribunal es classifica en la categoria quarta als efectes establerts en la Resolució d'11 de febrer de 1991, i percepció de les assistències que corresponguen als seus membres.
  
Les tres cinquenes parts dels membres del tribunal tindran coneixement escrit i oral de valencià, segons disposa l'article únic de l'Ordre de 17 de juliol de 1989, de la Conselleria d'Administració Pública de la Generalitat Valenciana.
  
El tribunal podrà disposar la incorporació a la present convocatòria d'assessors especialistes que asseguren la possibilitat de realitzar totes les proves en valencià, segons es disposa en l'article únic de la Conselleria d'Administració Pública de la Generalitat Valenciana.
  
Prèviament a la realització de l'oposició lliure, aquest ajuntament haurà convocat i resolt el concurs de mèrits del torn de mobilitat.
  
6. Desenvolupament i publicitat de les proves
  
Les bases, una vegada aprovades pel Plenari de l'Ajuntament, es publicaran íntegres en el Butlletí Oficial de la Província d'Alacant, Diari Oficial de la Generalitat Valenciana, i l'anunci-extracte de la convocatòria es publicarà també en el Boletín Oficial del Estado.
  
Tots els anuncis de tràmits posteriors es publicaran en el Butlletí Oficial de la Província, tal com es concreta en els distints epígrafs d'aquestes bases i tret del que disposa l'apartat 6.4 següent.
  
L'anunci de la convocatòria, les bases i tots els altres anuncis relatius al desenvolupament d'aquestes proves es publicaran també al tauler d'anuncis de l'Ajuntament, com a informació complementària de l'anterior, si bé els terminis es computaran a partir de la respectiva inserció en els butlletins oficials.
  
Els exercicis de les proves no podran començar fins que transcórreguen dos mesos des de la data en què aparega publicat l'anunci de la convocatòria en el Boletín Oficial del Estado.
  
Això no obstant, l'inici de l'exercici de les proves prèvies s'anunciarà en el Butlletí Oficial de la Província amb quinze dies d'antelació, com a mínim, i s'hi expressarà el dia, l'hora i el lloc en què haurà de tenir lloc.
  
L'inici dels altres exercicis s'anunciarà només al tauler d'anuncis de l'Ajuntament i al local on s'haja realitzat la prova precedent, i entre la realització de les proves prèvies i el primer exercici, haurà de transcórrer un termini mínim de quaranta-vuit hores, i fer-se públic l'anunci d'inici amb una antelació mínima de vint-i-quatre hores.
  
Els opositors seran convocats per a cada exercici en crida única, tret de casos de força major, degudament justificats i apreciats lliurement pel tribunal.
  
L'ordre d'actuació dels opositors, en aquells exercicis que no permeten l'actuació simultània de tots ells, serà determinat pel tribunal, en la manera que es jutge més apropiada.
  
7. Torn d'oposició lliure. Proves selectives
  
La fase d'oposició constarà de les proves següents:
  
1. Primer exercici. Proves prèvies.
  
Abans de donar inici a les proves físiques, es practicarà un test psicotècnic aptitudinal i de personalitat i es comprovarà i valorarà el reconeixement mèdic.
  
A aquesta prova hauran de comparèixer els aspirants portant certificat mèdic, que haurà de ser expedit per facultatiu competent, i en el qual s'haurà de fer constar, expressament, que el reconeixement s'ha realitzat d'acord amb el barem mèdic que apareix en l'annex de l'Ordre de 22 de desembre de 1997 (DOGV núm. 3.175, de 03.02.1998), de la Conselleria de Presidència.
  
Alhora, abans de l'inici d'aquesta prova es comprovaran els permisos de conduir i la talla, i no podran iniciar-la els qui no complesquen aquests requisits.
  
Tant la prova psicotècnica com el reconeixement mèdic seran eliminatoris; i per a la prova psicotècnica hom s'ajustarà al que estableix l'annex III de l'Ordre de la Conselleria d'Administració Pública, de 5 de desembre de 1994 (DOGV núm. 2.413, de 23.12.1994), i per al reconeixement mèdic al que estableix l'Ordre de la Conselleria de Presidència, de 22 de desembre de 1997 (DOGV núm. 3.175, de 03.02.1998).
  
2. Segon exercici. Proves d'aptitud física.
  
Consistent en la realització de proves físiques, les característiques de les quals s'indiquen tot seguit. Les marques que s'expressen correspon als mínims de cada prova, i els aspirants hauran de superar un mínim de quatre proves per a ser qualificats com a aptes:
  
Trepa de corda amb presa de peus: homes, 4 metres; dones 3,00 metres.
  
Salt d'alçada: homes, 1,10 metres; dones, 1 metre.
  
Salt de llargada amb cursa: homes: 4 metres; dones 3,80 metres.
  
Cursa de velocitat en 60 metres: homes, 10 segons; dones, 12 segons.
  
Cursa de resistència en 1.000 metres: homes, 4 minuts; dones, 4 minuts 10 segons.
  
La qualificació d'aquest exercici serà d'apte o no apte.
  
Es concediran tres intents per a la trepa de corda i els salts, i un per a les curses, i s'hi haurà de superar com a mínim quatre de les proves per a ser qualificat com a apte.
  
Segona part. Exercicis teòrics.
  
Primer exercici. De caràcter obligatori i eliminatori.
  
Consistirà a desenvolupar per escrit durant un temps màxim de fins a tres hores, quatre temes elegits per sorteig, un de cada un dels grups primer a quart, ambdós inclosos, que integren el temari. Els temes esmentats seran llegits en sessió pública davant del tribunal, que podrà formular les preguntes o els aclariments que sobre aquests jutge oportuns. S'hi valorarà la claredat d'idees, la facilitat d'expressió verbal i el coneixement sobre els temes exposats.
  
Segon exercici. De caràcter obligatori i eliminatori.
  
Consistirà en la realització, per escrit, d'un qüestionari de preguntes sobre els temes que integren el grup cinquè del temari. Per a superar aquest exercici hom haurà de contestar correctament la meitat, almenys, del total de les preguntes, i s'hi ha de tenir en compte que per cada una de les contestades incorrectament, se n'anul·larà una de les contestades de forma correcta, a efectes del còmput global de las qüestions; no així les preguntes que es deixen sense contestar, que no tindran valor computable.
  
Per a la realització d'aquest exercici es comptarà amb un temps màxim de 30 minuts. La qualificació d'aquest exercici, serà de zero a deu punts, i s'hi haurà d'obtenir un mínim de cinc punts per a superar-lo.
  
Tercer exercici. De caràcter obligatori i eliminatori.
  
Realització d'un supòsit pràctic, que determine el tribunal, en un temps màxim de 30 minuts. Es valoraran la claredat d'idees, l'ortografia i l'expressió. La qualificació d'aquest exercici serà de zero a deu punts, i s'hi haurà d'obtenir un mínim de cinc punts per a superar-lo.
  
El supòsit esmentat s'ajustarà a les funcions pròpies del lloc a què s'opta.
  
8. Qualificació dels exercicis
  
Les proves psicotècniques, el reconeixement mèdic i les proves físiques es qualificaran únicament d'apte o no apte a cada un dels opositors, i seran eliminatoris.
  
El primer, segon i tercer exercici, els tres de caràcter eliminatori, es qualificaran de zero a deu punts, i s'hi haurà d'obtenir un mínim de cinc punts per a superar-ne cada un.
  
Les qualificacions de cada exercici seran la mitjana de les puntuacions atorgades pels membres del tribunal assistents.
  
El nombre de punts que podran ser atorgats per cada membre del tribunal, serà de zero a deu punts.
  
L'ordre de qualificació definitiva estarà determinat per la suma de les puntuacions obtingudes en el conjunt dels exercicis.
  
9. Provisió d'una plaça pel torn de mobilitat
  
Proves prèvies.
  
Amb caràcter previ a la valoració dels mèrits aportats pels aspirants, es practicarà un exercici o prova psicotècnica aptitudinal i de personalitat, i el reconeixement mèdic, tot ajustant-se tant un com l'altre, als barems fixats en l'Ordre de 5 de desembre de 1994, de la Conselleria d'Administració Pública, per la qual són establerts.
  
Tant la prova psicotècnica com el reconeixement mèdic seran eliminatoris.
  
Fase de concurs.
  
Els mèrits al·legats i justificats documentalment en formular-se la sol·licitud per a prendre part en el concurs de mobilitat, es valoraran d'acord amb el barem establert en el grup sisè, annex II.
  
Els requisits per a participar en el concurs de mobilitat que hom haurà de reunir, referits al dia en què finalitze el termini d'admissió de sol·licituds, són:
  
Ser funcionari de carrera, integrat en la subescala de serveis especials, policia local, de qualssevol dels municipis de la Comunitat Valenciana, en la categoria de guàrdia de la Policia Local.
  
Haver romàs almenys dos anys en el lloc de treball des del qual es concursa.
  
Que no li falten menys de deu anys per a complir l'edat de jubilació forçosa.
  
No trobar-se suspès en ferm ni inhabilitat per a l'exercici de les funcions públiques.
  
Estar en possessió dels permisos de conducció de les classes A-2 i B-2.
  
Els mèrits al·legats i qualsevulla altres dades, hauran de referir-se a la data de finalització del termini de presentació d'instàncies.
  
Una vegada transcorregut el termini de presentació d'instàncies, les instàncies formulades seran vinculants per al peticionari i les destinacions adjudicades seran irrenunciables, tret que abans de finalitzar el termini de presa de possessió s'hagués obtingut una altra destinació per convocatòria pública, i en aquest cas haurà de comunicar-se tal circumstància a aquest ajuntament.
  
En qualsevol moment del procés d'adjudicació podrà recaptar-se formalment dels interessats els aclariments o, si fa el cas, la comprovació dels mèrits, requisits o dades al·legats així com aquells altres que es consideren necessaris per a una correcta valoració.
  
L'ordre de prioritat per a l'adjudicació de les places convocades vindrà donat per la major puntuació total obtinguda a la vista dels mèrits al·legats. En cas d'empat, s'acudirà per a dirimir-lo, a la major puntuació dels cursos realitzats. En cas de persistir l'empat, s'acudirà a la data de naixement, i s'adjudicarà la plaça al sol·licitant de major edat.
  
El termini de presa de possessió de la nova destinació obtinguda serà d'un mes, que començarà a partir de l'endemà del nomenament, i el cessament haurà d'efectuar-se dins dels tres dies hàbils següents a la data del nomenament.
  
El còmput del termini per al cessament s'iniciarà quan finalitzen els permisos o llicències que, si fa el cas, hagen estat concedits als interessats. Tot aquell policia local que haja cursat sol·licitud per al concurs de mobilitat estarà obligat a donar trasllat per escrit dels permisos o les llicències esmentades a aquest ajuntament. En aquest cas, aquest ajuntament podrà acordar-ne la suspensió del fruïment. L'Ajuntament a què pertanya el policia local podrà prorrogar-n'hi el cessament al policia local esmentat, per necessitats del servei, per un període de temps no superior a vint dies hàbils, i comunicarà la pròrroga esmentada a aquest ajuntament.
  
Les convocatòries i els actes que se'n deriven podran ser impugnats d'acord amb el que preveu la LRJAP i PAC.
  
El barem general d'aplicació a la plaça de torn de concurs es regirà segons el que estableix l'Ordre de 5 de desembre de 1994, de la Conselleria d'Administració Pública (DOGV núm. 2.413).
  
Si aquesta plaça no resultara coberta per qualsevol motiu, passarà a incrementar a les del torn d'oposició lliure.
  
10. Relació d'aprovats, presentació de documentació i nomenament de funcionaris en pràctiques
  
Finalitzada la qualificació dels aspirants, el tribunal elevarà proposta a la Corporació dels aspirants que han superat les proves selectives, i prèvia presentació de la documentació exigida en el punt 2 d'aquestes bases, hauran d'incorporar-se a l'Institut Valencià de Seguretat Pública, per a seguir el curs de contingut teoricopràctic.
  
Els opositors aprovats presentaran a la Secretaria General de la Corporació, dins del termini de vint dies naturals, a partir de la publicació de la llista d'aprovats, els documents acreditatius de les condicions que, per a prendre part en l'oposició, s'exigeixen en aquestes bases, a saber:
  
a) Certificació de naixement, que podrà suplir amb la fotocòpia del seu document d'identitat (aquest últim haurà de presentar-se acompanyat de l'original per a la seua compulsa).
  
b) Fotocòpia (que haurà de presentar-se acompanyada de l'original per a la seua compulsa) del títol que posseesca entre els exigits en l'apartat 2.c), o justificant d'haver abonat els drets per a la seua expedició. Si aquests documents estigueren expedits després de la data en què expirà el termini de presentació d'instàncies, s'hi haurà de justificar el moment en què conclogueren els seus estudis.
  
c) Certificat acreditatiu de no patir malaltia o defecte físic que impossibilite el normal exercici de la funció. Aquest certificat haurà de ser expedit per l'organisme públic corresponent, d'àmbit provincial.
  
d) Declaració de no haver estat separat, per expedient disciplinari, del servei de l'Estat o de l'administració autonòmica o local, ni trobar-se inhabilitat per a l'exercici de funcions públiques, acompanyada de certificat del Registre Central de Penats i Rebels, i declaració de conducta, segons la Llei 68/1980, d'1 de desembre, tot això amb referència a la data de finalització dels exàmens.
  
e) Declaració jurada de no trobar-se incurs en causa d'incapacitat especifica prevista en la legislació vigent i que faria nul el seu nomenament, conformement amb el que estableix el Reial Decret Legislatiu 781/1986, de 18 d'abril.
  
f) Fotocòpia acompanyada de l'original per a la seua compulsa dels carnets de conduir de les classes A-2 i B-2.
  
Els qui tinguen la condició de funcionaris públics estaran exempts de justificar documentalment les condicions i els requisits ja demostrats per a obtenir el seu anterior nomenament, i hauran de presentar certificació del ministeri, comunitat autònoma, corporació local o organisme públic de què depenguen, tot acreditant-ne la condició i totes les circumstàncies que consten en el seu expedient personal.
  
Els qui dins del termini indicat i llevat de causes de força major, no presentaren la documentació, no podran ser nomenats funcionaris en pràctiques, i quedaran anul·lades totes les seues actuacions, sense perjudici de les responsabilitats en què poguessen haver incorregut per falsedat en la instància.
  
11. Curs teoricopràctic
  
Els opositors que hagen superat les proves selectives, hauran d'incorporar-se a l'Institut Valencià de Seguretat Pública, per a seguir el curs de contingut teoricopràctic, integrat en dues fases: una de formació i selecció en l'Institut Valencià de Seguretat Pública, amb una durada de quatre mesos, i una altra, una vegada superada l'anterior, de pràctiques, a ser possible al propi Ajuntament convocant, amb una durada de dos mesos.
  
La qualificació del període de pràctiques correspondrà a l'Institut Valencià de Seguretat Pública, i la seua valoració es farà en base a criteris objectius que faran referència a l'assimilació dels coneixements impartits, responsabilitat, dedicació i tots els aspectes de l'actuació de l'aspirant que siguen necessaris per a valorar-ne la capacitat per a una adequada prestació de les funcions atribuïdes al lloc.
  
Finalitzat el curs teoricopràctic, l'Institut Valencià de Seguretat Pública comunicarà a aquest ajuntament la relació dels aspirants que hagen superat el curs teoricopràctic, amb indicació de la qualificació obtinguda, als efectes del seu nomenament com a funcionari. El nomenament haurà d'efectuar-se en el termini màxim de quinze dies comptadors des la comunicació de l'Institut Valencià de Seguretat Pública.
  
L'aspirant que no supere el curs teoricopràctic, podrà incorporar-se al curs immediatament posterior. De no superar aquest segon curs, quedarà definitivament decaigut en el seu dret de reserva.
  
Durant la realització del curs teoricopràctic, l'aspirant serà nomenat funcionari en pràctiques, i percebrà amb càrrec a aquesta Corporació les retribucions que li corresponguen, d'acord amb el que estableix el Reial Decret 456/1984, de 10 de febrer. Alhora, li serà reconegut aquest temps de serveis en cas que resulten nomenats en propietat, tal com estableix el Reial Decret 1.461/1982, de 25 de juny.
  
12. Nomenament
  
El tribunal elevarà proposta de nomenament de guàrdia de la Policia Local a favor dels funcionaris en pràctiques aprovats, i l'òrgan competent de l'Ajuntament realitzarà el nomenament del proposat com a funcionari de carrera.
  
Els nomenats hauran de prendre possessió del seu lloc de guàrdia de la Policia Local en el termini de trenta dies hàbils, comptadors des de l'endemà en què siga notificat el nomenament.
  
De no prendre possessió en el termini assenyalat sense causa justificada, quedaran en la situació de cessants.
  
Mentre tinga lloc la presa de possessió en propietat o transcórrega en la seua totalitat el termini concedit a l'efecte, podran continuar com a funcionaris en pràctiques en l'exercici del seu lloc.
  
13. Incidències
  
El tribunal queda facultat per a resoldre els dubte que es presenten i prendre els acords necessaris per al bon ordre de l'oposició en tot allò no previst en aquestes bases.
  
La convocatòria, les seues bases i tots els actes administratius que se'n deriven i l'actuació del tribunal, podran ser impugnats pels interessats, en els casos i en la forma establerta en la Llei de Règim Jurídic de les Administracions Públiques i del Procediment Administratiu Comú.
  
Annex I
  
Temari
  
Grup primer. Dret polític i administratiu
  
Tema 1. Organització política de l'Estat Espanyol. Classes i forma d'Estat. Organització territorial de l'Estat. La Corona. Poder legislatiu. Poder executiu. Poder judicial. Relacions entre el Govern i les Corts Generals.
  
Tema 2. La Constitució Espanyola; el sistema constitucional. La Constitució Espanyola de 1978. Principis generals. El Tribunal Constitucional.
  
Tema 3. Les Corts Generals. Les Cambres. La funció legislativa. L'Administració de Justícia.
  
Tema 4. L'organització territorial espanyola. Les comunitats autònomes. Els estatuts d'Autonomia, òrgans i competències. Les administracions públiques, estatal, autonòmica i local.
  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de Justícia. Administració Local. Economia i Hisenda.
  
Tema 6. Administració local. Caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprèn l'administració local.
  
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.
  
Grup segon. Règim local i polític.
  
Tema 8. El municipi. Òrgans unipersonals de govern: l'alcalde, els tinents d'alcalde, els regidor.
  
Tema 9. El municipi. Òrgans col·legiats de govern: el Plenari de l'Ajuntament, la Comissió de Govern, òrgans consultius i participatius, les comissions informatives.
  
Tema 10. La seguretat ciutadana, concepte. Autoritats competents. Funcions de la Policia Local segons la Llei Orgànica de Forces i Cossos de Seguretat. Actuacions de la Policia Local en col·laboració amb la resta de forces i cossos. Policia governativa i judicial.
  
Tema 11. La Policia Local, conceptes previs. Missions i objectius. Estructura orgànica i funcional.
  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la Policia Local. Llei Orgànica de Forces i Cossos de Seguretat: principis bàsics d'actuació. Disposicions estatutàries comunes. Règim disciplinari.
  
Tema 14. Llei de la Generalitat Valenciana de Coordinació de Policies Locals de la Comunitat Valenciana. Disposicions generals de coordinació de les policies locals. De l'estructura i organització. De la selecció, promoció i mobilitat. Dels drets i deures de la Policia Local. L'Institut Valencià de Seguretat Pública.
  
Grup tercer. Dret penal i policia administrativa.
  
Tema 15. El Codi Penal. Concepte de delicte i de falta. Graus d'execució del delicte. Accions i omissions. Frau i culpa. Autors, còmplices i encobridors.
  
Tema 16. Classes de faltes: contra els interessos generals de les poblacions, contra les persones i contra la propietat.
  
Tema 17. Classes de delictes: contra les persones, contra la llibertat i l'honestedat i contra la propietat.
  
Tema 18. Obligacions i competències dels ajuntaments. Les ordenances municipals. Els bans de l'Alcaldia.
  
Tema 19. Ordenances municipals: concepte i classes. Infraccions. Potestat sancionadora. Principals infraccions a bans i ordenances. Procediment sancionador.
  
Tema 20. Policia Judicial. La Policia Municipal com a Policia Judicial. Detenció de persones. Dipòsit de detinguts. Entrada i registre de llocs tancats. Redacció d'atestats.
  
Grup quart. Trànsit i seguretat vial.
  
Tema 21. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.
  
Tema 22. Reglaments que puguen sorgir del desenvolupament de la Llei de Bases sobre Trànsit i Circulació de Vehicles a Motor i Seguretat Vial.
  
Tema 23. El trànsit vial: introducció. Vies, vehicles i conductors. Les condicions tècniques del vehicle. Classes de transport.
  
Tema 24. El transport. Servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transport i altres requisits principals.
  
Tema 25. Els accidents de trànsit: concepte i consideracions prèvies. Les causes. Classes i fases.
  
Grup cinquè.
  
Tema 26. Els carrers del municipi de San Miguel de Salinas. Ubicació d'edificis i dependències municipals, establiments públics, places, centres docents i d'altres institucions i serveis d'utilitat pública. Vies de comunicacions que travessen el municipi.
  
Tema 27. Història del municipi de San Miguel de Salinas. Situació. Límits. Població. Costums i tradicions. Festes. Indústria. Agricultura. Turisme.
  
Annex II
  
Grup sisè
  
Barem de mèrits. Curso de mobilitat.
  
1. Titulació acadèmica.
  
Fins a un màxim de 15 punts.
  
Es valoraran les titulacions acadèmiques acreditades pels concursants que siguen superiors a les exigides per a accedir a l'Escala Bàsica dels Cossos de la Policia Local de la Comunitat Valenciana, conformement amb l'escala següent:
  
Doctor: 8 punts.
  
Llicenciat o equivalent: 6 punts.
  
Diplomat universitari o equivalent: 5 punts.
  
Batxillerat, Formació Professional de 2n grau, accés a la universitat per a majors de 25 anys o equivalent: 3 punts.
  
Diploma Superior de Criminologia: 4 punts.
  
Títol de Criminologia (3 anys): 3 punts.
  
No s'hi valoraran com a mèrits aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la universitat només se'n computarà una.
  
2 Grau personal.
  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la forma següent:
  
Per posseir un grau personal superior al nivell del lloc sol·licitat: 3 punts.
  
Per posseir un grau personal igual al nivell del lloc sol·licitat: 2 punts.
  
Per posseir un grau personal inferior al nivell del lloc sol·licitat: 1 punt.
  
3. Antiguitat.
  
Fins a un màxim de 20 punts:
  
Per cada any de antiguitat en la mateixa escala de la Policia Local o superior: 1,50 punts.
  
Per cada any d'antiguitat prestat en qualsevol administració pública: 0,50 punts per any complet, fins a un màxim de 10 punts.
  
4 Altres mèrits.
  
Fins a un màxim de 15 punts.
  
Coneixement de valencià acreditat amb certificat oficial de la Junta Qualificadora de Coneixements de Valencià.
  
Coneixements orals: 0,75 punts.
  
Certificat de grau elemental: 1,25 punts.
  
Certificat de grau mitjà: 2,50 punts.
  
Certificat de grau superior: 3 punts.
  
Coneixement d'un idioma comunitari acreditat documentalment, mitjançant certificació expedida per centre oficialment reconegut: 3 punts per idioma.
  
5. Cursos organitzats per l'IVASP o organismes anàlegs.
  
Fins a un màxim de 50 punts.
  
Per realització de cursos organitzats pel Ministeri de l'Interior (o altres ministeris, relacionats amb la funció policial i ajustats al barem següent), l'IVASP o organisme anàleg o en escoles de policia de les corporacions locals i reconeguts per l'IVASP, ajustats al barem següent:
  
 Diploma Certificat Certif. aprof.
  
Nombre d'hores d'assisténcia d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
Quan es tracte de cursos de durada inferior a la mínima esmentada, la puntuació d'aquests vindrà donada per la suma del còmput d'hores d'assistència i/o aprofitament dels cursos. En el cas d'haver impartit hores com a professor dels cursos, es puntuarà amb el barem corresponent al certificat d'aprofitament.
  
Els cursos bàsics de formació inicial i els cursos de capacitació no seran objecte de puntuació.
  
Els cursos de dispensa en un grau de requisit de titulació es puntuaran com a cursos amb certificat d'aprofitament o d'aprofitament excel·lent, segons els casos. No seran puntuables si ja foren tinguts en compte a efectes de titulació acadèmica per a promoció interna.
  
6. Alhora, es valoraran els coneixements en administració i gestió de recursos humans i informàtica. De la mateixa forma, es valoraran els títols de socorrista aquàtic, primers auxilis, curs de submarinisme, arts marcials, defensa personal i d'altres, degudament acreditats i lliurement apreciats pel tribunal qualificador. Publicacions, conferències, seminaris, felicitacions, etc. La puntuació màxima total d'aquest apartat no podrà superar els 4 punts.
  
7. Entrevista personal.
  
Serà realitzada davant del tribunal qualificador, el qual valorarà fins a un màxim de 9 punts amb el contingut i la puntuació que s'assenyala:
  
Coneixements del terme municipal, carrers, organització i administració municipal, i altres d'interès particular per a la Policia Local d'aquest ajuntament: 3 punts.
  
Valoració i comprovació de l'aptitud, eficàcia, iniciativa i experiència professional del concursant en activitats anteriors, fins a un màxim de 6 punts.
  
Només seran citats per a realitzar l'entrevista mitjançant la convocatòria corresponent i amb la menció expressa de les puntuacions assolides, aquells aspirants la puntuació dels quals, sumats els mèrits més el màxim possible de l'entrevista, assolisquen com a mínim 15 punts.
  
Cosa que fe pública perquè en prengueu coneixement i als efectes que pertoquen.